**SUPPORTING QUOTES**

**สำหรับข่าว “Cloudflare เปลี่ยนวิธีการที่ AI Crawlers ดึงข้อมูลอินเทอร์เน็ตไปใช้ได้อย่างอิสระ ให้เป็นแนวทางที่ต้องมีการขออนุญาต ปูทางสู่ธุรกิจรูปแบบใหม่**

**----------------------------------------**

**บริษัทต่างๆ ที่สนับสนุนแนวทางการขออนุญาตสำหรับการรวบรวมข้อมูลโดย AI**

* **ADWEEK**: “ในฐานะสื่อสำหรับผู้นำด้านการตลาด โฆษณา และสื่อ ADWEEK แสดงออกอย่างชัดเจนว่าเราจะต้องได้รับค่าตอบแทนสำหรับการลงทุนที่มีคุณภาพด้านการสื่อสารมวลชนและข้อมูลของเรา ผมรู้สึกตื่นเต้นมากที่ Cloudflare ได้สร้างมาร์เก็ตเพลสและกลไกที่จะช่วยให้เราสามารถมีส่วนร่วมอย่างเหมาะสมในการใช้ประโยชน์ที่ LLM มีให้กับอุตสาหกรรมของเรา” – Will Lee, CEO, ADWEEK
* **The Arena Group**: “เรามองว่านักเขียนและผู้สร้างสรรค์เนื้อหาของเราเป็นผู้ประกอบการ งานของพวกเขาสมควรได้รับการปกป้อง โซลูชันการบล็อก AI crawlers ที่ไม่ได้รับอนุญาตโดย Cloudflare ไม่เพียงช่วยปกป้องเนื้อหา แต่ยังปกป้องอนาคตของผู้สร้างและนักเล่าเรื่อง นับเป็นการเปลี่ยนแปลงครั้งสำคัญสู่เศรษฐกิจดิจิทัลที่สร้างขึ้นบนความเชื่อมั่น การได้รับอนุญาต และมูลค่าที่ยุติธรรม” – Paul Edmondson, CEO, The Arena Group
* **The Associated Press**: "ภูมิทัศน์ของข้อมูลยังคงเปลี่ยนแปลงอย่างรวดเร็ว แต่คุณค่าของการสื่อสารมวลชนที่ถูกต้อง แม่นยำ ข้อเท็จจริง และไม่ฝักใฝ่ฝ่ายใดยังมีความสำคัญมากขึ้นกว่าที่เคย เรายินดีที่ได้มีส่วนร่วมในกรอบการทำงานสำคัญนี้ ซึ่งจะช่วยให้แน่ใจว่าทรัพย์สินทางปัญญาได้รับการคุ้มครอง และผู้สร้างเนื้อหาทุกคนได้รับค่าตอบแทนผลงานของตนอย่างยุติธรรม” – Kristin Heitmann, Chief Revenue Officer, The Associated Press
* **The Atlantic**: "เป็นเวลานานเกินไปแล้วที่บริษัท AI ยักษ์ใหญ่ได้สร้างธุรกิจขึ้นมาจากข้อมูลการเทรนที่พวกเขาไม่เคยจ่ายค่าตอบแทน และด้วยการดึงข้อมูลจากเว็บไซต์ที่พวกเขาไม่เคยขออนุญาตด้วยซ้ำ ต้องขอบคุณ Cloudflare และความมุ่งมั่นที่มีมายาวนานที่ต้องการรักษาสถานะที่แข็งแกร่งมั่นคงของเว็บเปิด (the open Web) ทำให้สถานการณ์นี้ในที่สุดก็จะเปลี่ยนแปลงไป” – Nicholas Thompson, CEO, The Atlantic
* **Atlas Obscura**: “ในฐานะซีอีโอแวดวงสื่อ อดีต CTO และนักข่าวที่มีประสบการณ์ยาวนาน ผมคิดทบทวนอยู่เสมอถึงช่วงเวลาที่เราเป็นอยู่ในขณะนี้ และว่าช่วงเวลาดังกล่าวมีความสำคัญเพียงใดต่อเศรษฐศาสตร์ในการแสดงความคิดเห็นต่อสาธารณะ เราจะต้องคิดคำนวณเกี่ยวกับการเปลี่ยนแปลงต่อเนื่องนี้เสียตั้งแต่วันนี้ เพื่อให้เจ้าของผู้เผยแพร่เนื้อหาได้รับการปฏิบัติที่ยุติธรรม ในฐานะลูกค้าของ Cloudflare ผมดีใจที่ Cloudflare กำลังมองหาวิธีสร้างเศรษฐศาสตร์ที่ยุติธรรมในยุค AI” – Louise Story, CEO, Atlas Obscura
* **BuzzFeed, Inc**.: “ความคิดริเริ่มของ Cloudflare นับเป็นก้าวแรกที่สำคัญยิ่งที่ช่วยให้เจ้าของผู้เผยแพร่เนื้อหาสามารถควบคุมเนื้อหาของตนในยุค AI บริษัทฯ รู้สึกภูมิใจที่ได้ยืนเคียงข้าง Cloudflare และพันธมิตรของเราในฐานะที่เป็นส่วนหนึ่งของแนวทางต่าง ๆ ที่ช่วยผลักดันนวัตกรรมอย่างมีความรับผิดชอบ ขณะเดียวกันก็รักษาอนาคตของเนื้อหาและการสื่อสารมวลชนที่มีคุณภาพ” – Ken Blom, Chief Business Officer, BuzzFeed, Inc.
* **Digital Content Next**: "การอนุญาตคือกฎหมายเมื่อพูดถึงเนื้อหาที่มีลิขสิทธิ์ การเคลื่อนไหวของ Cloudflare ด้วยการนำเทคโนโลยีมาช่วยให้มั่นใจว่าบริษัท AI ไม่สามารถหลีกเลี่ยงกฎระเบียบได้ ถือเป็นขั้นตอนสำคัญในการฟื้นฟูการแลกเปลี่ยนมูลค่าที่ยุติธรรมสำหรับผู้เผยแพร่และผู้สร้างเนื้อหาที่เชื่อถือได้” –Jason Kint, CEO, Digital Content Next
* **DOC**: “Generative AI มอบโอกาสให้กับอุตสาหกรรมอินเทอร์เน็ตทั้งหมดในการคิดใหม่เกี่ยวกับการแลกเปลี่ยนมูลค่าที่สูญหายไประหว่างผู้เผยแพร่ ผู้บริโภค และนักการตลาด บริษัทต่าง ๆ ต้องใช้ความกล้าหาญและความเชื่อมั่นจึงจะทำลายแนวทางปฏิบัติที่สืบทอดกันมาหลายสิบปี เช่น "ขโมยก่อน ขอโทษทีหลัง" ซึ่งเป็นโมเดลธุรกิจที่บริษัทอินเทอร์เน็ตยักษ์ใหญ่ส่วนใหญ่ใช้กัน ขอชื่นชม Cloudflare และพันธมิตรที่ดำเนินการอย่างเด็ดขาดและเห็นผลในขณะที่ยังมีเวลา" – John Battelle, Co-founder and CEO, DOC
* **Drupal และ Acquia** : "เว็บไซต์ขนาดใหญ่สามารถจ่ายค่าโครงสร้างพื้นฐานทางเทคนิคเพื่อตรวจจับและบล็อกโปรแกรมรวบรวมข้อมูลได้ บางรายสามารถทำได้แม้กระทั่งการตกลงเรื่องการให้สิทธิ์อนุญาตโดยตรงกับบริษัท AI  อย่างไรก็ตามผู้สร้างคอนเทนต์ส่วนใหญ่ไม่สามารถทำทั้งสองอย่างได้ โซลูชันของ Cloudflare แม้ยังไม่สมบูรณ์ แต่ได้วางหลักการสำคัญ นั่นคือข้อมูลการเทรน AI มีมูลค่า และผู้สร้างควรได้รับส่วนแบ่งจากมูลค่าที่ AI สร้างโดยใช้ผลงานของพวกเขา – Dries Buytaert, Founder and Project Lead of Drupal and Co-founder and Executive Chair of Acquia
* **EngineEars**: “ในโลกแห่งดนตรี การคุ้มครองลิขสิทธิ์เป็นสิ่งสำคัญที่สุดสำหรับการดำรงชีพของผู้สร้างสรรค์ EngineEars ระบบปฏิบัติการสำหรับการสร้างสรรค์ดนตรี สนับสนุนเทคโนโลยีบุกเบิกของ Cloudflare อย่างเต็มที่ ที่ปกป้องผลงานศิลปะและการแสดงออกของมนุษย์จากการถูกขโมยโดยบริษัท AI – Derek Ali , 4x Grammy award winning audio engineer, founder and CEO, EngineEars
* **Evolve Media**: "การเติบโตของ AI นำมาซึ่งโอกาสอันเหลือเชื่อ และมีความต้องการที่ชัดเจนสำหรับอนาคตที่ผู้สร้าง ผู้เผยแพร่ และบริษัท AI สามารถเจริญเติบโตไปพร้อมกันได้ การริเริ่มของ Cloudflare สนับสนุนวิสัยทัศน์ดังกล่าวด้วยการส่งเสริมอินเทอร์เน็ตที่ยั่งยืนมากขึ้นผ่านการปกป้องมูลค่าของเนื้อหาต้นฉบับ” – Aaron Broder, Founder and CEO, Evolve Media
* **Fortune**: “การเติบโตของ AI นำมาซึ่งโอกาสอันเหลือเชื่อ และยังเป็นช่วงเวลาที่เจ้าของผู้เผยแพร่เนื้อหาสามารถกำหนดแหล่งที่มาและการเสนอค่าตอบแทนที่เหมาะสมสำหรับทรัพย์สินทางปัญญาที่มีค่าของเราและเนื้อหาที่สร้างขึ้นอย่างพิถีพิถันอีกด้วย  Fortune มองเห็นอนาคตของความร่วมมือที่กระตือรือร้นกับบริษัท AI เพื่ออนุญาตให้ใช้เนื้อหาและโมเดลการจ่ายเงินต่อการอ่านที่เหมาะสม เพราะเหตุนี้ เราจึงสนับสนุนความคิดริเริ่มของ Cloudflare ในการจัดเตรียมกรอบการทำงานที่รองรับการใช้งานเนื้อหาอย่างเท่าเทียมกันโดยบริษัท AI และส่งเสริมความยั่งยืนในหมู่เจ้าของผู้เผยแพร่เนื้อหา” – Anastasia Nyrkovskaya, CEO, Fortune
* **Groundviews.org**: "หลังจากที่ได้สร้างและแก้ไขเนื้อหาที่สำคัญมานานกว่าสองทศวรรษ โดยเฉพาะอย่างยิ่งในบริบทแห่งความรุนแรงที่ถูกกำหนดโดยการถดถอยทางประชาธิปไตย ฉันได้เจรจาโดยตรงถึงความยากลำบากในการดำเนินงานของแพลตฟอร์มสื่อพลเมือง และการต้องพึ่งพาการเข้าชมผลงานต้นฉบับเพื่อให้การดำเนินงานดำเนินต่อไปได้  ทุกวันนี้ เราเผชิญกับความจริงอันน่าสะพรึงกลัวที่ระบบ AI ขโมยข้อมูลซึ่งนักข่าวภาคประชาชนมักเสี่ยงชีวิตเพื่อผลิตและเผยแพร่ โดยนำเนื้อหาที่มีคุณค่าไปใช้โดยไม่ได้ระบุแหล่งที่มาหรือจ่ายค่าตอบแทนใด ๆ แนวทางการขออนุญาต (permission-based) ของ Cloudflare ถือเป็นการแทรกแซงที่แปลกใหม่ เร่งด่วน และมีความหมาย สำหรับเครือข่ายสื่อภาษาถิ่นขนาดเล็กอิสระซึ่งการมองเห็นในระดับนานาชาติมักให้การปกป้องเพียงอย่างเดียวจากการเซ็นเซอร์หรือสิ่งที่เลวร้ายกว่านั้น การรักษาการควบคุมการเข้าถึงเนื้อหาและการหารายได้ของเราไม่ได้เป็นเพียงเรื่องของความยั่งยืนเท่านั้น มันเกี่ยวกับการรักษาโครงสร้างแรงจูงใจที่ทำให้การให้การเป็นพยานสามารถดำเนินต่อไปได้ โครงการริเริ่มนี้ช่วยให้มั่นใจได้ว่านักข่าวสายสืบสวนและสื่อภาคประชาชนรุ่นต่อไปยังสามารถพูดความจริงให้ผู้มีอำนาจฟังได้” – Dr. Sanjana Hattotuwa, Founding Editor, [Groundviews.org](http://groundviews.org)
* **Half Baked Newsletter**: “ในฐานะสำนักพิมพ์ขนาดเล็ก เราพึ่งพาความไว้วางใจและการมีส่วนร่วมของผู้อ่าน ความเคลื่อนไหวของ Cloudflare ช่วยให้เราควบคุมเนื้อหาของเราได้ และสร้างสิ่งที่เป็นจริงในโลกที่เต็มไปด้วย AI ได้ต่อไป ทั้งยังช่วยปกป้องประกายความคิดสร้างสรรค์ที่ทำให้อินเทอร์เน็ตคุ้มค่าต่อการใช้งานเป็นลำดับแรก” – Darragh Lucey, CEO, Half Baked Newsletter
* **Hyperscience**: “เนื่องจาก AI เปลี่ยนแปลงรูปแบบการสร้างสรรค์ การบริโภค และการโต้ตอบกับข้อมูลของเรา มูลค่าของเนื้อหาต้นฉบับ และสิทธิของผู้สร้างเนื้อหาเหล่านั้นจึงไม่เคยมีความสำคัญมากเท่านี้มาก่อน ความสำเร็จของ Hyperscience สร้างขึ้นจากการวิจัยดั้งเดิมและโมเดล ML ที่เป็นกรรมสิทธิ์ ซึ่งลูกค้าของเราไว้วางใจเมื่อรันเวิร์กโฟลว์ AI ที่โปร่งใส เป็นไปตามข้อกำหนด และแม่นยำ เรายังคงยึดมั่นในความเชื่อมั่นที่ว่าผู้สร้าง นักวิจัย และนักเทคโนโลยีสมควรได้รับการยอมรับและการปกป้องในยุค AI ใหม่นี้ เรารู้สึกตื่นเต้นที่จะได้สนับสนุนโครงการที่มีวิสัยท้ศน์ของ Cloudflare และเชื่อว่าโครงการนี้จะให้กรอบการทำงานเพื่อให้แน่ใจว่าผู้สร้างสรรค์ในทุกสาขา ไม่ว่าจะเป็นการพัฒนาซอฟต์แวร์ การดูแลสุขภาพและเทคโนโลยีชีวภาพ ศิลปะและดนตรี และการสื่อสารมวลชน จะได้รับประโยชน์จากการแลกเปลี่ยนที่เท่าเทียมและสร้างสรรค์กับหลักสูตร LLM และระบบ AI ที่ช่วยเพิ่มผลงานของตน” – Andrew Joiner, CEO, Hyperscience
* **IAB Tech Lab**: “สิ่งที่เราได้ยินจากเจ้าของผู้เผยแพร่เนื้อหานั้นเป็นไปในทิศทางเดียวกัน เนื้อหาของพวกเขาถูกดึงเข้าสู่ระบบ AI โดยไม่แจ้งให้ทราบ และส่งผลให้ปริมาณการรับส่งข้อมูลลดลงอย่างแท้จริง นั่นคือเหตุผลที่เราเปิดตัว LLM Content Ingest API Initiative เพื่อให้ผู้เผยแพร่และแบรนด์มีความสามารถในการตัดสินใจได้ว่าเครื่องมือ AI จะเข้าถึงเนื้อหาของตนอย่างไรและเมื่อใด Cloudflare ช่วยทำให้สิ่งนั้นเป็นไปได้ด้วยการนำส่วนต่าง ๆ ของกรอบงานมาใช้ สร้างโครงสร้างพื้นฐานสำหรับการบังคับใช้ และย้ายอุตสาหกรรมเข้าสู่แนวทางที่เน้นการอนุญาตมากขึ้นเมื่อต้องการเข้าถึงเนื้อหา” – Shailley Singh, EVP of Product and COO, IAB Tech Lab
* **Independent Media**: “การสื่อสารมวลชนที่เชื่อถือได้และเป็นอิสระอย่างแท้จริงมีความสำคัญต่อเราทุกคน ดังนั้นจึงเป็นเรื่องดีที่ได้เห็น Cloudflare แสดงให้เห็นว่าไม่ใช่แค่กฎหมายเท่านั้น แต่ความเฉลียวฉลาดและนวัตกรรม สามารถมีบทบาทสำคัญในการสร้างโมเดลที่ยั่งยืนสำหรับการอยู่ร่วมกันของเจ้าขอบผู้เผยแพร่เนื้อหาและบริษัท AI การสร้างตลาดสำหรับเนื้อหาคุณภาพสูงจากผู้เผยแพร่ที่มีความรับผิดชอบถือเป็นสิ่งสำคัญสำหรับทั้งบริษัท AI และอุตสาหกรรมข่าวสาร” – Christian Broughton, CEO, The Independent & Independent Media
* **International Center for Journalists (ICFJ+)**: “เราเห็นนักข่าวจากทั่วโลกรายงานข่าวที่สำคัญและเป็นต้นฉบับให้กับชุมชนของพวกเขา แต่บอท AI กลับขโมยข้อมูลงานของพวกเขาไปฟรี ๆ ในขณะที่ห้องข่าวกลับต้องดิ้นรนที่จะเปิดทำการต่อไป ICFJ+ กำลังทำงานร่วมกับเว็บไซต์ข่าวเล็ก ๆ เริ่มต้นจากแอฟริกาและในหลากหลายภาษา เพื่อช่วยให้พวกเขาปกป้องและเรียกคืนคุณค่าของผลงานต้นฉบับของพวกเขาในยุคของ AI นี้ เรายินดีต้อนรับความคิดริเริ่มที่น่าดึงดูดใจนี้จาก Cloudflare” – Sharon Moshavi, co-CEO of ICFJ+ and president of ICFJ
* **Linkup**: “เนื้อหาที่มีคุณภาพสูงและเชื่อถือได้คือหัวใจสำคัญของระบบตอบคำถามของ Linkup ซึ่งช่วยให้มั่นใจได้ว่าเราจะส่งมอบข้อมูลเชิงลึกที่เชื่อถือได้ให้กับลูกค้าของเรา โปรแกรมของ Cloudflare ช่วยให้เราเข้าถึงเนื้อหาได้อย่างชัดเจนและพร้อมสำหรับ AI ทั้งยังให้ความเคารพและมอบค่าตอบแทนให้แก่ผู้สร้างเนื้อหาเหล่านั้น เรารู้สึกตื่นเต้นที่จะช่วยริเริ่มโมเดลที่จะปกป้องอนาคตที่สดใสและยั่งยืนสำหรับอินเทอร์เน็ต” – Phil Mizrahi, CEO and Co-founder, Linkup
* **News/Media Alliance**: "การเติบโตของ AI นำมาซึ่งโอกาสอันน่าตื่นเต้น แต่เพื่อให้อุตสาหกรรมเติบโตอย่างยั่งยืน จำเป็นต้องดำเนินการร่วมกับเจ้าของผู้เผยแพร่เนื้อหา เครื่องมือของ Cloudflare มอบกรอบการทำงานที่แข็งแกร่ง รองรับการแลกเปลี่ยนที่ยุติธรรมมากขึ้น พร้อมเสนอเส้นทางให้ทั้งสองอุตสาหกรรมสามารถเติบโตและเจริญรุ่งเรืองไปด้วยกัน ด้วยการให้ความสำคัญและปกป้องสิทธิ์ของเจ้าของผู้เผยแพร่เนื้อหา เราจึงมั่นใจได้ว่าผู้เผยแพร่จะสามารถสร้างเนื้อหาคุณภาพสูงที่เป็นแรงผลักดันนวัตกรรม AI ได้อย่างต่อเนื่อง – Danielle Coffey, President & CEO, News/Media Alliance
* **O'Reilly Media**: "เป็นเรื่องดีมากที่ได้เห็น Cloudflare ออกมาปกป้องผู้เผยแพร่! การสร้างเศรษฐกิจที่ยั่งยืนสำหรับ AI เริ่มต้นจากการทำให้ผู้สร้างและผู้เผยแพร่มีอำนาจควบคุมเนื้อหาของตนเอง แทนที่จะปล่อยให้เนื้อหาเหล่านั้นถูกยึดครองโดยแพลตฟอร์ม AI และผู้พัฒนาแอปพลิเคชันเท่านั้น ลัทธิอาณานิคมไม่ได้เป็นที่นิยมในฐานะโมเดลธุรกิจ” – Tim O'Reilly, Founder and CEO, O'Reilly Media
* **PMC**: “เรามีความยินดีเป็นอย่างยิ่งที่ได้เห็นโซลูชันที่ตอบความต้องการของตลาดที่ Cloudflare นำเสนอและเราขอเชิญชวนให้ผู้อื่นเข้าร่วมด้วย การรอการแทรกแซงทางกฎหมายหรือรัฐบาลเพื่อแก้ไขปัญหาในระบบนิเวศของเราในปัจจุบันไม่ถือเป็นกลยุทธ์ การสนับสนุนโมเดลที่ยั่งยืนที่ให้ค่าตอบแทนให้กับผู้สร้างเนื้อหาอย่างยุติธรรมถือเป็นภาระผูกพันที่เราทุกคนต้องมีร่วมกันในฐานะองค์กรข่าวและสื่อ” – Craig Perreault, Chief Strategy Officer, PMC
* **ProRata AI**: "ภารกิจทั้งหมดของเราคือการปกป้องและยกระดับความคิดสร้างสรรค์ของมนุษย์ในยุค AI ด้วยเหตุนี้ เราจึงภูมิใจที่ได้เป็นหนึ่งในบริษัท AI แห่งแรก ๆ ที่เข้าร่วมในโครงการริเริ่มของ Cloudflare เพื่อสร้างโมเดลที่อิงตามสิทธิ์แบบใหม่สำหรับอินเทอร์เน็ต เราเชื่อว่าผู้สร้างและเจ้าของผู้เผยแพร่เนื้อหาสมควรได้รับค่าตอบแทนที่ยุติธรรมกับมูลค่าที่พวกเขาเสนอให้ และเรายินดีเป็นอย่างยิ่งที่จะสนับสนุน Cloudflare เพื่อทำให้วิสัยทัศน์นั้นกลายเป็นจริง” – Bill Gross, Founder & CEO, ProRata AI
* **Quora**: “เจ้าของผู้เผยแพร่เนื้อหามีความสำคัญต่ออนาคตของอินเทอร์เน็ตและการเติบโตของ AI เราเชื่อว่าอุตสาหกรรมทั้งสองนี้สามารถเจริญเติบโตไปพร้อมกันได้ และเรามุ่งมั่นที่จะสนับสนุนแนวคิดใหม่ ๆ เช่น การคิดเงินตามจำนวนครั้งที่เข้าไปเก็บข้อมูล ที่สร้างมูลค่าร่วมกันและการเติบโตที่ยั่งยืนในระยะยาว – Ricky Arai-Lopez, Head of Product, Quora
* **Raptive**: “เจ้าของผู้เผยแพร่เนื้อหาดิจิทัลขับเคลื่อนอินเทอร์เน็ตด้วยแนวคิดและความเชี่ยวชาญที่เป็นต้นฉบับ และพวกเขาสมควรเป็นผู้ควบคุมว่าผลงานของตนเองจะถูกนำไปใช้อย่างไร การเปลี่ยนแปลงไปสู่โมเดลที่ต้องมีการอนุญาตนี้ถือเป็นก้าวย่างที่สำคัญที่ช่วยคืนมูลค่าที่เป็นธรรม ปกป้องความคิดสร้างสรรค์ และรับประกันอนาคตที่ดีกว่าสำหรับผู้ที่ทำให้เว็บคุ้มค่าต่อการเยี่ยมชม" — Michael Sanchez, CEO, Raptive
* **SimpleFeed**: “ในฐานะผู้นำด้านการเผยแพร่เนื้อหา SimpleFeed อยู่ในแนวหน้าของการต่อสู้กับบอท AI เรารู้สึกตื่นเต้นกับโซลูชันที่จะทำให้เจ้าของผู้เผยแพร่เนื้อหามีความโปร่งใสมากขึ้นและได้รับค่าตอบแทนงานของพวกเขาอย่างยุติธรรม โลกต้องการผู้เผยแพร่ที่มีสถานะแข็งแกร่ง และเรายินดีที่จะร่วมมือกับบริษัทต่าง ๆ ที่สร้างระบบนิเวศใหม่บนแรงจูงใจที่ยุติธรรมมากขึ้น” – Mark Carlson, CEO, SimpleFeed
* **Sky News Group**: “โมเดลตามการอนุญาต (permission-based model) นี้จะช่วยรับประกันอนาคตของการสื่อสารมวลชนดิจิทัลที่มีคุณภาพ ซึ่งนั่นคือพันธสัญญาของเรา Sky News ให้ความสำคัญกับการนำเสนอ "เรื่องราวทั้งหมดก่อนใคร" ดังนั้นเราจึงต้องการเป็นหนึ่งในกลุ่มแรก ๆ ที่จะเข้าร่วมกรอบการทำงานของ Cloudflare เพื่อกำหนดเงื่อนไขการค้าที่ยุติธรรมในด้านข่าวสาร เราจะช่วยออกแบบอนาคตของบริการเหล่านี้เนื่องจากวิดีโอกลายเป็นส่วนสำคัญมากขึ้นทั้งในการดึงข้อมูลและการเผยแพร่ข้อมูล” – David Rhodes, Executive Chairman, Sky News
* **Snopes.com**: “หากการเปลี่ยนแปลงไปสู่ AI ยังคงทำให้การเข้าชมเว็บไซต์ลดลง ฉันกังวลว่าเจ้าของผู้เผยแพร่เนื้อหาระดับพรีเมียมส่วนใหญ่จะไม่มีทางเลือกนอกจากต้องใช้รูปแบบการสมัครสมาชิกเท่านั้น อินเทอร์เน็ตทั้งหมดที่อยู่หลังกำแพงการเรียกเก็บค่าเข้าชมนั้นไม่เป็นผลดีต่อใครเลย นั่นเป็นสาเหตุที่เรามองความพยายามของ Cloudflare ว่าเป็นเรื่องที่ดีที่จะปกป้องผู้เผยแพร่ และช่วยเราค้นหาวิธีแก้ปัญหาที่ยั่งยืนซึ่งจะเป็นประโยชน์ต่อทุกฝ่าย” – Chris Richmond, CEO, [Snopes.com](http://snopes.com)
* **SourceForge**: "ที่ SourceForge เราส่งเสริมให้ธุรกิจและนักพัฒนาหลายล้านรายมีศักยภาพด้วยการจัดหาแพลตฟอร์มที่เชื่อถือได้ เพื่อค้นพบซอฟต์แวร์ผ่านบทวิจารณ์ซอฟต์แวร์ B2B ที่เขียนขึ้นโดยผู้ใช้จริงและโครงการโอเพ่นซอร์ส โมเดลการขออนุญาตของ Cloudflare สำหรับ AI crawlers ถือเป็นความก้าวหน้าที่สำคัญที่ช่วยปกป้องเนื้อหาต้นฉบับพร้อมส่งเสริมนวัตกรรม Cloudflare เปิดให้เจ้าของผู้เผยแพร่เนื้อหาสามารถควบคุมวิธีการเข้าถึงและใช้เนื้อหาของตน ซึ่งเท่ากับเป็นการสนับสนุนระบบนิเวศดิจิทัลที่ยุติธรรมยิ่งขึ้น ซึ่งเป็นประโยชน์ต่อทั้งเจ้าของผู้เผยแพร่เนื้อหา ผู้สร้าง นักพัฒนา และผู้ใช้ เรารู้สึกตื่นเต้นที่จะได้เป็นพันธมิตรกับ Cloudflare เพื่อร่วมกันส่งเสริมความโปร่งใสและแนวทางปฏิบัติด้าน AI ที่มีความรับผิดชอบทั่วทั้งอินเทอร์เน็ต” – Logan Abbott, Presidnet, SourceForge
* **Sovrn, Inc**.: “เป็นเวลากว่าทศวรรษแล้วที่ Sovrn ได้สนับสนุนอินเทอร์เน็ตแบบเปิดและใช้ได้ฟรีอย่างไม่ลดละ ในขณะที่ AI นำเสนอโอกาสอันเหลือเชื่อเพื่อส่งเสริมความรู้และฝึกฝนทักษะความสามารถต่าง ๆ เรากลับทำให้ผู้สร้างและเจ้าของผู้เผยแพร่เนื้อหาที่ทำให้อินเทอร์เน็ตมีความจำเป็นต้องตกอยู่ในความเสี่ยง พวกเราต้องร่วมมือกันรักษาสมดุลเพื่อให้ผู้สร้างและเจ้าของผู้เผยแพร่เนื้อหาสามารถดำเนินงานที่สำคัญของตนต่อไปและเติบโตได้ในอนาคต และนั่นคือเหตุผลที่งานของ Cloudflare จึงมีความสำคัญอย่างยิ่งต่อบทต่อไปของอินเทอร์เน็ต” – Walter Knapp, CEO, Sovrn, Inc.
* **Stack Overflow**: "เราขอปรบมือให้ Cloudflare สำหรับทุกสิ่งที่พวกเขาทำเพื่อสนับสนุนธุรกิจรูปแบบใหม่ของอินเทอร์เน็ตในยุคปัจจุบัน แพลตฟอร์มชุมชนที่สนับสนุน LLM ควรได้รับค่าตอบแทนสำหรับการสนับสนุนที่มอบให้ เพื่อนำมาตอบแทนให้กับชุมชนของพวกเขาได้ เราได้แสดงออกอย่างชัดเจนถึงความสำคัญและความซื่อสัตย์ของแนวทางปฏิบัติด้าน AI ที่แสดงความรับผิดชอบต่อสังคม พันธกิจของเราคือการกำหนดมาตรฐานใหม่ด้วยข้อมูลที่ได้รับการตรวจสอบ เชื่อถือได้ และแม่นยำ ซึ่งจะเป็นรากฐานในการสร้างและส่งมอบเทคโนโลยีโซลูชันให้กับผู้ใช้ของเรา เราเชื่อว่าการระบุแหล่งที่มาเป็นสิ่งที่ไม่สามารถเจรจาต่อรองได้ การตรวจสอบเนื้อหาโดยมนุษย์เป็นสิ่งจำเป็น และข้อเสนอแนะของชุมชนเป็นหนทางเดียวที่จะรับรองว่าเครื่องมือ GenAI จะเร่งนวัตกรรมไม่ใช่ให้ข้อมูลที่ผิดพลาด” – Prashanth Chandrasekar, CEO, Stack Overflow
* **StockTwits**: “เนื้อหาต้นฉบับและการสนทนาแบบเรียลไทม์เป็นหัวใจสำคัญของชุมชนของเรา เนื่องจาก AI เปลี่ยนแปลงวิธีการค้นพบและใช้ข้อมูล จึงจำเป็นที่นวัตกรรมจะต้องไม่เกิดขึ้นโดยแลกมาด้วยผู้สร้างและแพลตฟอร์มที่เป็นตัวขับเคลื่อน เรารู้สึกภูมิใจที่ได้สนับสนุนความพยายามของ Cloudflare เพื่อให้แน่ใจว่าอินเทอร์เน็ตมีความโปร่งใส ยุติธรรม และยั่งยืนมากขึ้น” – Howard Lindzon, Founder and CEO, StockTwits
* **SustainableMedia.Center**: “เพื่อให้อินเทอร์เน็ตยังคงเป็นแหล่งข่าวสารและข้อมูลที่สำคัญสำหรับผู้ใช้เว็บต่อไป เราจำเป็นต้องคิดทบทวนรูปแบบธุรกิจสำหรับผู้ใช้และผู้เผยแพร่อย่างจริงจัง วิสัยทัศน์ของ Cloudflare สอดคล้องอย่างยิ่งกับภารกิจของ Sustainable Media Center ในการมอบอำนาจให้ผู้ใช้ GenZ ควบคุมชีวิตดิจิทัลของพวกเขา เราขอชื่นชมความพยายามที่สำคัญนี้” – Steven Rosenbaum, Co-founder and Executive Director, SustainableMedia.Center
* **Third Door Media**: “เป็นเวลาหลายปีแล้วที่ผู้เผยแพร่ทั้งรายใหญ่และรายย่อยเคารพกฎเกณฑ์โดยสร้างเนื้อหาคุณภาพสูงเพื่อแลกกับความสามารถในการมองเห็นและปริมาณการรับส่งข้อมูล แต่ AI เข้ามาเปลี่ยนเกม แนวทางของ Cloudflare ยอมรับว่าเนื้อหามีคุณค่ามากกว่าการคลิก ถึงเวลาที่เราจะสร้างข้อตกลงใหม่ที่เคารพการทำงานของนักข่าวและผู้สร้างสรรค์ ควบคู่กับการขับเคลื่อนอนาคตของ AI อย่างมีความรับผิดชอบ ผมเองก็หวังว่าจะได้เห็นโซลูชันสำหรับเจ้าของผู้เผยแพร่เนื้อหามากขึ้นในตลาด” – Marc Sirkin, CEO, Third Door Media
* **TIME**: “เรามุ่งมั่นที่จะพัฒนานวัตกรรมโดยไม่กระทบต่อความสมบูรณ์ของการสื่อสารมวลชนต้นฉบับ ความคิดริเริ่มของ Cloudflare ถือเป็นก้าวที่สำคัญในการสร้างระบบนิเวศ AI ที่มีสถานะแข็งแกร่งขึ้น โดยให้ความเคารพต่อคุณค่าของเนื้อหาที่น่าเชื่อถือ และสนับสนุนผู้สร้างที่อยู่เบื้องหลัง – Mark Howard, Chief Operating Officer, TIME
* **Universal Music Group**: "เรายินดีต้อนรับความคิดริเริ่มใหม่นี้จาก Cloudflare ที่จะช่วยแก้ไขปัญหาการดึงข้อมูลทรัพย์สินทางปัญญาทั้งในด้านความคิดสร้างสรรค์และเชิงพาณิชย์โดยนักพัฒนาโมเดล AI อย่างไม่เลือกหน้า ไร้ระเบียบ และไม่ได้รับอนุญาต และเรายังสนับสนุนการออกใบอนุญาตใหม่ ๆ ด้วย UMG ยอมรับนวัตกรรมและเทคโนโลยีใหม่ ๆ มาโดยตลอด และเชื่อมั่นอย่างแน่วแน่ว่าเมื่อมีการใช้ AI อย่างมีจริยธรรม โปร่งใส และเคารพลิขสิทธิ์และความคิดสร้างสรรค์ของมนุษย์ จะมีโอกาสเปิดเส้นทางใหม่ที่สำคัญด้านความคิดสร้างสรรค์และการสร้างรายได้ในอนาคต – Boyd Muir, Chief Operating Officer, Universal Music Group
* **Webflow**: "Webflow ขับเคลื่อนเว็บไซต์หลายล้านเว็บไซต์ จึงทำให้เราเห็นว่าการค้นพบที่ขับเคลื่อนโดย AI กลายเป็นบรรทัดฐานได้รวดเร็วแค่ไหน โมเดลการที่ต้องขออนุญาตก่อน (opt-in model) ของ Cloudflare นำมาซึ่งการเปลี่ยนแปลงโครงสร้างและการอนุญาต ส่งผลให้เจ้าของเนื้อหาและทีมการตลาดสามารถควบคุมการเข้าถึงและนำผลงานของตนไปใช้ได้มากขึ้น ถือเป็นวิวัฒนาการที่จำเป็น และเป็นก้าวที่มีความหมายต่อระบบนิเวศ AEO ที่มีความรับผิดชอบมากขึ้น” – Allan Leinwand, CTO, Webflow